MAJANDUSKOMISJON
koosoleku PROTOKOLL

Tabasalu								    22. jaanuar 2014 nr 1

Algus kell 16.00, lõpp kell 17.35.

Koosoleku juhataja: komisjoni esimees Meelis Härms.
Protokollija: volikogu kantselei juhataja Ive Eevel.
Osa võtsid: Arno Hirtentreu, Viktor Kurušev, Heli Bötker, Kaido Kruusoja, Helikar Õepa, Toivo Promm, Vello Viiburg, Sigrid Nieländer, Arvi Eidisk. 
Puudus Jaanus Härms.
Osalesid: Ott Kasuri, Martina Mamontov, Kaupo Rätsepp, Hedi Reinvald.

Koosoleku alguseks oli kohal 10 komisjoni liiget.

Koosoleku päevakord:
1.	Tee määramine kohalike teede nimekirja;
2.	Maaüksuste munitsipaalomandisse taotlemine:
2.1.	Suurupi külas Soontevahe põik 4;
2.2.	Suurupi külas Soontevahe põik 6;
2.3.	Harkujärve külas Paldiski maantee L1;
3.	Harku Vallavolikogu 31. jaanuari 2013 määruse nr 2 „Harku valla koolides ja lasteaedades töötavate direktorite ja õpetajate töötasu alammäärad“ muutmine;
4.	Harku valla 2014. aasta eelarve kinnitamine (laekunud ettepanekute läbivaatamine ja seisukoha kujundamine).

Keegi päevakorra vastu ei olnud ning asuti päevakorrapunkte läbi arutama.

1. Tee määramine kohalike teede nimekirja
Ettekandega esines abivallavanem Vello Viiburg, kes selgitas, et eelnõuga tehakse ettepanek määrata Otitooma tee osalõik 0,638-1,056 avalikult kasutatava maanteena Harku valla kohalike teede nimekirja.

Küsimusi esitasid ja sõna võtsid: M. Härms, A. Hirtentreu, K. Kruusoja, A. Eidisk, H. Õepa.

Otsustati:
ühehäälselt (10 poolthäälega) suunata eelnõu volikokku ning toetada otsuse vastuvõtmist volikogu istungil.

2. Maaüksuste munitsipaalomandisse taotlemine:
2.1.	Suurupi külas Soontevahe põik 4;
2.2.	Suurupi külas Soontevahe põik 6;
2.3.	Harkujärve külas Paldiski maantee L1
Abivallavanem Vello Viiburg tutvustas komisjoni liikmetele esitatud eelnõusid.
Harku vallas Suurupi külas jätkuvalt reformimata Soontevahe põik 4 ja 6 maaüksustel asuvad Harku vallale kuuluvad hooned, mistõttu tehakse eelnõuga ettepanek nimetatud maaüksused taotleda munitsipaalomandisse.
Harkujärve külas asuv Paldiski maantee L1 maaüksus on vajalik taotleda munitsipaalomandisse põhjusel, et Paldiski mnt 150 (katastritunnus 19814:001:0654, 100% ärimaa, detailplaneeringu positsioon nr 1) maaüksuse juurdepääs on kavandatud Paldiski maanteelt. K-Projekt AS poolt koostatud liikluskorralduse projekti kohaselt läbib Paldiski mnt 150 maaüksusele kavandatud juurdepääsutee jätkuvalt riigi omandis olevat reformimata maad. Kõnealuse liikluskorralduse projektiga on kavandatud ka juurdepääsuks vajalik transpordimaa maaeraldus jätkuvalt reformimata maast.

Küsimusi esitasid ja sõna võtsid: K. Kruusoja, A. Hirtentreu, H. Õepa, M. Härms.

Otsustati:
ühehäälselt (10 poolthäälega) suunata eelnõud volikokku ning toetada otsuste vastuvõtmist volikogu istungil.

3. Harku Vallavolikogu 31. jaanuari 2013 määruse nr 2 „Harku valla koolides ja lasteaedades töötavate direktorite ja õpetajate töötasu alammäärad“ muutmine
Abivallavanem Vello Viiburg tutvustas komisjoni liikmetele esitatud eelnõud, millega tehakse ettepanek kehtestada Harku valla üldhariduskoolide õpetajate töötasu alammääraks täistööajaga töötamise korral 800 eurot kuus nii, nagu näeb ette Vabariigi Valitsuse 20. detsembri 2013 määrus nr 179 „Põhikooli ja gümnaasiumi õpetajate töötasu alammäär“.
Lisaks tõstetakse Harku valla lasteaedade ja muusikakooli õpetajate (noorempedagoogi, pedagoogi ja vanempedagoogi) töötasu alammäärasid. 

Küsimusi esitasid ja sõna võtsid: K. Kruusoja, M. Härms, S. Nieländer.
Lisaselgitusi jagas K. Rätsepp.

Otsustati:
ühehäälselt (10 poolthäälega) suunata eelnõu volikokku ning toetada määruse vastuvõtmist volikogu istungil.

Komisjoni esimees kuulutas välja 7- minutilise vaheaja.

4. Harku valla 2014. aasta eelarve kinnitamine (laekunud ettepanekute läbivaatamine ja seisukoha kujundamine).
Ettekandega esines abivallavanem Vello Viiburg.
19.12.2013.a. toimunud volikogu istungil määrati ettepanekute esitamise tähtajaks 06.01.2014. Ettepanekuid laekus vallavalitsuselt ja volikogu liikmetelt. Majanduskomisjon, kui juhtivkomisjon, peab laekunud muudatusettepanekud läbi vaatama ja esitama oma seisukoha, kas arvestada muudatusettepanekuid või mitte.

Vallavalitsuse ettepanekud: 
•	Aasta lõpus selgus likviidsete varade jääk ning mõnede pooleliolevate tegevuste kasutamata vahendite jäägid. Vastavalt sellele on ettepanek rahastamise kohta. Likviidsete varade jäägi suurendamine 48 913 € võrra (733 623-lt 782 536-le)
Suuremast jäägist tekkinud ülejääk jagada:
a) heitveekäitlus (liitumistasude hüvitamine) 12 085 €;
b) noorsootöö (Comenius projekt-üleminev) 26 982 €;
c) haridus (laulu-ja tantsupeo ettevalmistus – Vääna Mõisakool-üleminev) 300 €;
d) sotsiaalne kaitse 1 546 € (puuetega laste hoolekande toetuse ülejääk 1 634 € ja vajaduspõhine peretoetus -88 €)
•	Kuna Harku valla hariduse, kultuuri ja spordi SA loobub Tabasalus staadioni ja kunstmuruväljaku haldamisest, siis vähendada talle eraldatud vahendeid 8 000 € võrra ning suurendada puhkepargid, mänguväljakud ja supelrannad eelarveosa 8 000 € võrra.
•	Vähendada investeerimistegevuses põhivara soetuseks ettenähtud vahendeid 64 906 euro võrra (Kallaku tee sademeveetrassi ehitus) ning suurendada investeerimistegevuses osaluste soetust 64 906 euro võrra (OÜ Strantum osakapitali suurendamiseks), sest torustik rajatakse Harku valla ÜF veemajandusprojektiga samaaegselt ja seda korraldab OÜ Strantum. 
Küsimusi esitasid ja sõna võtsid: K. Kruusoja, M. Härms, H. Õepa.
Komisjon toetas ettepanekuid ühehäälselt.

Katrin Krause ja Martina Mamontov ettepanek:
•	Suurendada vaba aja, kultuuri ja spordi eelarveosa rahva-ja kultuurimajad 8 000 € võrra seoses Muraste Külakeskuse käiku andmisega (kavandatud kulud 5500 personalikulud ja 2500 majandamiskulud)
Vallavalitsus ettepanekut ei toetanud, sest Muraste keskus saab 2014.aastal valmis, kuid ruumide üleandmine külaseltsile toimub arvatavasti 2015.aastal, mistõttu ei tohiks sel aastal vahendeid vaja minna. Lisaks ei lisanud ettepanekute esitajad muudatusega kaasnevate kulude katteallikat. Küll aga teeb vallavalitsus ettepaneku suurendada kogukonnale suunatud tegevuseks eraldatud vahendeid 8 000 € võrra.
Küsimusi esitasid ja sõna võtsid: A. Hirtentreu, A. Eidisk, M. Härms, H. Õepa, S. Nieländer.
Lisaselgitusi jagas K. Rätsepp.
Komisjon nõustus ühehäälselt vallavalitsuse seisukohaga.

Kalev Konsa ettepanek:
•	Suurendada Tabasalu Muusikakooli eelarvet 14 000 € võrra (palgafond), et kehtestada kõigile muusikakooli õpetajatele palgamääraks 800.- kuus normkoormuse (22 õppetundi nädalas) korral ja 10% lisatasudeks. Vastava summa võrra vähendada Tabasalu päevadele kavandatud summat.
Vallavalitsus ettepanekut ei toetanud, sest muusikakooli õpetajate palgafondi on võrreldes 2013.aastaga suurendatud juba praegu 20 000 € võrra seoses madalamapalgaliste õpetajate kavandatava palgatõusuga.
Küsimusi esitasid ja sõna võtsid: K. Kruusoja, M. Härms, H. Õepa, T. Promm. 
Toimus arutelu.
Komisjon nõustus ühehäälselt vallavalitsuse seisukohaga ning teeb ettepaneku revisjonikomisjonile võtta komisjoni tööplaani Tabasalu Muusikakooli revideerimine.

Eesti Reformierakonna fraktsiooni ettepanekud:
•	Suurendada teede korrashoiu vahendeid 28 575 € võrra (hajaasustuspiirkondade teede projektide kaasfinantseerimine) vähendades arendusprojektide ja planeeringute eelarvet 28 575 € võrra.
Vallavalitsus toetab ettepanekut osaliselt, sest kogukonna arengule suunatud toetamise eelarvereal on selleks vahendeid 15 000 €. 
Küsimusi esitasid ja sõna võtsid: K. Kruusoja, H. Õepa, M. Härms, H. Bötker. 
Komisjon nõustus ühehäälselt vallavalitsuse seisukohaga.

•	Palkoja tee väljaehitamine 2014.aastal
Vallavalitsus ettepanekut ei toeta, sest 26.09.2013 määrusega nr 19 kinnitati Harku valla arengukava aastani 2037, mille koosseisu kuuluv tegevuskava 2014 – 2017 on eelarve koostamise aluseks ning tegevuskavast nähtub üheselt, et Muraste külas Eeriku ja Palkoja teede väljaehitamine on planeeritud 2018-2037 tegevuseks (tegevus nr 100). Arengukava vaatab volikogu üle hiljemalt iga aasta 1. oktoobriks ja võtab vastu otsuse arengukava täitmise ja vajadusel muutmise kohta.
Küsimusi esitas K. Kruusoja.
Komisjon nõustus ühehäälselt vallavalitsuse seisukohaga.

Lisaks olid esitatud järgmised ettepanekud:
•	Kajastada eelarve seletuskirja IV osas „Majandus“ arendusprojektide alaeelarves eraldised riigieelarvest 15 000 € Tui pargi mänguväljaku rajamiseks ja 5 000 € Harku Lasteaia varjualuste tegemiseks.
•	Kajastada eelarve seletuskirja IV osas „Majandus“ maakorralduslik ja planeerimisalane tegevus. Riigigümnaasiumi rajamiseks vajalike toimingute (maaeraldus, ehitusõigus) teostamine.
•	Kajastada seletuskirjas lastehoiu võimaldamine kõigile soovijatele alates lapse 1,5 eluaastast kuni lasteaia koha saamiseni alates II poolaastast seoses lastehoiu korralduse muutusega seadusandja poolt.
•	Valla teede korrashoiu ja renoveerimise osas võiksid teed detailselt olla välja toodud.
Vallavalitsus viis muudatused seletuskirja sisse.

•	Kuulata majanduskomisjonis ära ülevaade Harku valla hariduse, kultuuri ja spordi SA kuludest ja kaaluda haridusasutuste ühiste tugiteenuste keskuse loomise korraldamist SA poolt.
Sihtasutusel on enda raamatupidamine ning ülevaate saamiseks tuleks vastaval komisjonil kutsuda sihtasutuse juhataja komisjoni koosolekule selgitusi andma.

•	Alustada Tutermaa-Kumna-Keila kergliiklustee rajamist.
Vastavat tegevust on juba alustatud, seda korraldab Maanteeameti Põhja Regioon ja tee peaks valmima 2014.aastal.

•	Soovime selgitust MTÜ Harjumaa Päästeseltsile eraldatud 8 000 € kohta
Otsuse on teinud Vallavalitsuse poolt moodustatud kogukonna arengule suunatud tegevuse eeltaotluste hindamise komisjon.
MTÜ juht Taavi Pragi otsib Harku vallas tegutsemiskohta, Pidid kindlasti lahenduse leidma kui vahendid olemas (võimalikud variandid on Ranna teel paiknevate ettevõtete garaažid, samuti on ta nõus esmalt nii soetatava päästeauto kui ka tehnika ja muu varustuse hoiustama enda kodus kuni sobivate ruumide leidmiseni). Rahastatakse juhul, kui nende tegevust rahastab ka riik.
Küsimusi esitasid ja sõna võtsid: K. Kruusoja, H. Bötker, O. Kasuri, A. Eidisk, H. Õepa, A. Hirtentreu, M. Härms.
Lisaselgitusi jagas K. Rätsepp.

•	Ei ole õige toetada Harkujärve kirikus asuva lastehoiu rühma avamisega seoses kiriku remonditöid. Eelarve eelnõus 10 000 €.
Kiriku ruumid on kavas, lisaks lastehoiu avamisele, anda kasutada ka Harkujärve Põhikoolile, kes on sellest huvitatud. Selle tõttu peab vallavalitsus toetamist põhjendatuks. Toetus ettenähtud MTÜ Harkujärve Kiriku Taastamise Seltsile.
Küsimusi esitasid ja sõna võtsid: O. Kasuri, H. Bötker, K. Kruusoja, H. Õepa, M. Härms, T. Promm.
Lisaselgitusi jagas K. Rätsepp.

•	Eelarve täitmisest tuleks anda ülevaade 1 kord kvartalis valla kodulehel.
Aruandlus valla eelarve täitmise kohta on reguleeritud valla põhimääruse §-ga 83 ning Kohaliku omavalitsuse üksuse finantsjuhtimise seaduse §-ga 29, kus sellist nõuet ette ei nähta.

Komisjon võttis saadud informatsiooni teadmiseks ning tegi vallavalitsusele ettepaneku korraldada Vääna Vabatahtliku Tuletõrje Ühingu ja MTÜ Harjumaa Päästeseltsi kokkusaamine, et suunata nimetatud organisatsioonid omavahelisele koostööle.

Järgmine komisjoni koosolek toimub 19.02.2014 algusega kell 16.00 ning märtsikuu komisjoni koosolek toimub 15.03.2014 algusega kell 15.00.

Meelis Härms
Koosoleku juhataja ja
Majanduskomisjoni esimees